આયુર્વેદ પ્રમાણે વાયુ વિના પીડા થતી નથી. શૂળનું મૂળ કારણ વાયુનો પ્રકોપ હોય છે. સામાન્ય રીતે વાત પ્રકોપ આહારનું સેવન કરવાથી વાયુ પ્રકોપ પામી જ્યારે કટપિ્રદેશમાં સ્થિર થાય છે ત્યારે રસવહ સ્ત્રોતનો અવરોધ થાય છે અને પ્રકૃપિત વાયુ કમરમાં વેદના ઉત્પન્ન કરે છે, જે અસહ્ય હોય છે. વાતપ્રકોપ આહારના સેવનથી, શક્તિથી વધુ શ્રમ કરવાથી, વારંવાર વમન વિરેચન લેવાથી, શરીરમાં માર વાગવાથી, અધિક ભયભીત થવાથી તથા રાત્રિના ત્રીજા પ્રહરમાં વાયુનો પ્રકોપ થાય તેવા સમયે ભોજન લેવાથી પણ વ્યક્તિ કમરના દુખાવાનો ભોગ બને છે. તેમાંથી છુટકારો મેળવતા ઇલાજને કટિબસ્તિ કહે છે.